Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 618/12/2202	Galanta, 14.12.2012
EEČ : 2-17-298-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako povinný podľa Zákona o rodine a rozsudkom Okresného súdu v Galante sp. zn. XXXXX zo dňa 16.05.2006 právoplatného dňa 02.06.2006, ktorým bola uložená povinnosť XXXXX, nar. XXXXX, trvale bytom XXXXX, prechodne bez prihlásenia XXXXX, Ulica XXXXX č. 1353/39, vyplácať výživné vopred k rukám matke detí XXXXXj, nar. XXXXX, trvale bytom XXXXX, vždy do 15. dňa v mesiaci a to na dcéru XXXXX, nar. 25.03.2004 mesačne sumu vo výške 33,19 €, na syna XXXXX, nar. 07.08.1998 mesačne sumu vo výške 33,19 € a na dcéru XXXXX, nar. 02.09.1994 sumu vo výške 49,79 €, pričom zároveň boli deti zverené do osobnej starostlivosti matke EXXXXX, nar. XXXXX. Otec detí XXXXX, nar. XXXXX si svoju vyživovaciu povinnosť prestal plniť v mesiaci marec 2012 a neplnil si ju po dobu september 2012, čím uvedeným konaním vznikol  povinnému XXXXX, nar. XXXXX celkový dlh vo výške 813,19 €,        

lebo zanikla trestnosť činu
Odôvodnenie:
Poverený príslušník Obvodného oddelenia PZ Šaľa uznesením zo dňa 06.10.2012 pod sp.zn. ORP-XXXXX podľa 199 odsek 1 Trestného poriadku začal trestné stíhanie a súčasne podľa §  206 odsek 1 Trestného poriadku vzniesol obvinenie XXXXX, nar. XXXXX, za prečin zanedbania povinnej výživy podľa § 207 odsek 1 Trestného zákona uvedený vo výrokovej časti tohto uznesenia.
	
           Obvinený XXXXX vo svojej výpovedi dňa 06.10.2012 uviedol, že sa mu dlhšiu dobu nedarilo zamestnať a mal nedostatok peňazí. Svojej vyživovacej povinnosti voči deťom si je vedomý, preto akonáhle sa pre mesiacom zamestnal, snaží sa svoj dlh uhradiť. Dňa 06.10.2012 zaslal matke detí sumu 500,-Eur poštovou poukážkou, ktorú dokladá a zvyšné peniaze uhradí do 10.10.2012, o čom predloží aj doklad o úhrade. Dňa 10.10.2012 obvinený k veci uviedol, že dňa 09.10.2012 doplatil matke detí sumu 313,-Eur, ako zvyšné dlžné výživné. Vec považuje za uzavretú, doklad o zaplatení predkladá do vyšetrovacieho spisu.
	
	Skutkový stav je taktiež okrem výpovede obvineného preukázaný výpoveďou matky detí XXXXX zo dňa 17.10.2012, ako listinnými dôkazmi, a to: trestným oznámením, rozsudkom Okresného súdu Galanta č.k. XXXXX obžalobou Okresnej prokuratúry Galanta sp.zn. 2 Pv 861/06, trestným rozkazom Okresného súdu XXXXX, oznámením o narodení, rodnými listami, potvrdeniami o návšteve školy, poštovými poukážkami podacie číslo 40162 a 50245,  oznámeniami Úradu práce, sociálnych vecí a rodiny a Sociálnej poisťovne, posudkom zamestnávateľa, ORT a   správami na obvineného.

  	Matka dieťaťa XXXXX vo svojej výpovedi dňa 17.10.2012 okrem iného uviedla, že obvinený XXXXX si svoj dlh na výživnom vyrovnal. Dňa 06.10.2012 obdržala od neho sumu 500,-Eur a dňa 09.10.2012 sumu 313,-Eur. Vec považuje týmto za vybavenú.

            Podľa ustanovenia § 86 písmeno a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.	
	
	Pretože trestnosť činu s poukazom na ustanovenie § 86 písmeno a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka